runetrust/blame-folketinget-dk huggingface dataset:
Alex Vanopslagh (LA), 2023-10-05:
Tak for det.
Jeg synes jo nu, at det må være gode gamle tante Møhge, der er den korrekte reference til statsministeren.
Jeg vil også følge op på Zetland-artiklen, dog med en noget anden vinkel.
Jeg tror, at det, en del af os undrer os over, jo er, at når man læser de her artikler, får man det indtryk, at man kunne have valgt en model, som betød, at man opstillede markant flere havvindmøller meget hurtigere, men at man af en eller anden grund fravalgte den og satte et udvalg i gang ovre i Udenrigsministeriet.
Jeg kunne egentlig bare godt tænke mig at høre: Kan statsministeren ikke redegøre for, hvorfor man har gjort det, og hvad det kloge er i det?
Så kan vi jo så komme videre og bruge tiden på noget andet end Zetland-artikler, hvis ikke det skulle være vigtigt.
Mette Frederiksen (S), 2023-10-05:
Og jeg kommer ikke til at indgå i diskussioner på den præmis.
Jeg kommer i øvrigt heller ikke til at indgå i diskussioner på præmisser, hvor nogle papirer ud af et samlet hele måtte være lækket til et medie.
Jeg vil gerne anholde den præmis, at det er forkert, at en regering går op i, at der bliver sat de vindmøller op, og at regeringen har brugt endog mange timer og mange kræfter på, at den åbne dør, som tidligere har været en del af dansk succes, blev åbnet op igen.
Søren Pape Poulsen (KF), 2023-10-05:
Jeg håber, at alle i Folketinget vil arbejde mest muligt på hurtigst muligt at få mest mulig havvindkapacitet op af hensyn til de udfordringer, vi har med vores klima.
Jeg stod ved pulten her nede foran talerstolen den 7. februar 2023 og stillede statsministeren et spørgsmål efter en artikel, der havde været i avisen, om, hvorfor man havde sat åben dør-ansøgningerne i bero.
Den dag kunne statsministeren ikke helt svare og sagde, at det må vi vende tilbage til, for hvad har årsagen været?
Er det et EU-problem, eller er det noget herhjemme?
Det stod ikke helt klart, og det er jo sådan set fint nok.
Vi har alle sammen presset på for, at vi fik gjort noget ved den åben dør-ordning, og så er det i hvert fald nyt for mig, og jeg tror mange andre, at der er seks ministerier, der er kommet og har sagt: Lad os lave et hurtigt udbud, det er en mulighed, på 12,5 GW.
Havde vi alle sammen vidst det, tror jeg, vi havde omfavnet det og sagt, at så skal regeringen da ikke bruge en masse tid på en juridisk gråzone med åben dør-ordningen, altså hvis man kan gå i gang med 12,5 GW.
Så nu spørger jeg bare: Hvorfor har man ikke gjort det?
Hvorfor har man ikke talt med Folketinget om det, men er gået videre ad den lille, smalle vej?
Jeg insinuerer ikke noget, og jeg beskylder ikke nogen for noget.
Jeg vil bare gerne vide hvorfor.
Mette Frederiksen (S), 2023-10-05:
Lad mig være helt ærlig omkring det.
Altså, med en almindelig arbejdsuge på 37 timer drømmer jeg ikke om, at arbejdstiden skal sættes ned.
Det gør jeg faktisk endda overhovedet ikke.
Lad det være sagt fuldstændig med det samme.
Nu var vilkårene på arbejdsmarkedet ganske anderledes, da salig Stauning var statsminister i det her land.
Vi skal næste år 100 år tilbage, før han dannede sin første socialdemokratiske regering i 1924.
Så det tør jeg ikke sammenligne, og det kan ikke sammenlignes, men hvis vi der, hvor vi står nu, gerne vil have et stærkt velfærdssamfund, også i fremtiden, så er jeg ikke et sekund i tvivl om, at en høj erhvervsfrekvens og en høj deltagelse på arbejdsmarkedet, både for mænd og kvinder – hvorfor det også er vigtigt, at de kvinder med ikkevestlig baggrund, der i dag ikke bidrager nok på arbejdsmarkedet, kommer til at gøre det i fremtiden – er det, der er afgørende.
Pernille Vermund (NB), 2023-10-05:
Jamen jeg er ked af det – jeg kommer til at følge op der, hvor fru Franciska Rosenkilde slipper.
For det her med at tage ansvar er nu regeringens ansvar.
Vi har lavet en landbrugsaftale for 2 år siden.
Der står meget specifikt, at der skal udtages lavbundsjorder, så vi kan lave minivådområder.
Vi har et landbrug derude, som har sendt en masse ansøgninger ind.
Hvorfor?
Fordi myndighederne, kommunerne, ikke har ressourcer nok.
Det er regeringens ansvar at udmønte den aftale, som alle andre partier end så lige Alternativet står bag.
Det næste er vores havplan.
Der er også initiativer i havplanen, som handler om vores havmiljø.
Ingen af de initiativer er i det lovprogram, som regeringen har fremlagt.
Vi har en aftale om, at der skal være et forbud mod bundslæbende redskaber, bl.a. i Vejle Fjord og i Flensborg Fjord, hvor det står rigtig skidt til, og der skal stoppes for udledning af spildevand.
Intet af det er i lovprogrammet.
Kan statsministeren ikke se, at der er et ansvar, som ligger på regeringens skuldre, og som man ikke påtager sig?
Mette Frederiksen (S), 2023-10-05:
Nu kan man jo benytte sig af forskellige ord, men jeg vil næsten tro, at der er noget nærmest naturstridigt i at tale om en akutplan, når vi taler om havet.
Selv om jeg deler det politiske ønske, og det gør jeg, og det gør regeringen, om, at vi skal have rettet op på de her problemer, tror jeg faktisk ikke, at det kan lade sig gøre at gøre det akut.
Og det er, fordi det ikke er et akut opstået problem, desværre.
Så vi skal have nogle grundlæggende ændringer på plads i dansk landbrug, og vi skal passe bedre på vores vand.
Det gælder fjordene og havet, og det gælder også vores drikkevand.
Franciska Rosenkilde (ALT), 2023-10-05:
Man kan jo diskutere, hvad man tager ansvar for eller ikke gør.
Min pointe er: Går det hurtigt nok?
Statsministeren kommer selv med de her både smukke og skræmmende billeder, vi alle sammen har set, fra de danske fjorde, som er fuldstændig døde, og jeg tænker, at hvis man anerkender alvoren i det her, hvordan kan det så være, at initiativerne, der dog er i landbrugsaftalen, ikke er gået hurtigere, eksempelvis med lavbundsjorder, og hvordan kan det være, at der ikke er en akutplan for genopretning af havet, og hvorfor ligger den ikke allerede i vores mailboks?
Mette Frederiksen (S), 2023-10-05:
Situationens alvor er jo så alvorlig, skulle jeg til at sige, som den er.
Jeg prøvede selv at illustrere det, ved at de danske fjorde jo på overfladen er lige så smukke, som de altid har været, når man besøger dem – det er noget af det flotteste ved Danmark – men de er som golde ørkener, når man kommer ned under overfladen.
Så vi har et alvorligt problem.
Landbrugsaftalen har jo, synes jeg, den styrke i sig, at der er en klar politisk retning deri.
Jeg forstår også, at der i dag er toner fra landbruget om, at de vedkender sig deres ansvar, og det ville også være mærkeligt andet, for det er landbruget, der udleder.
Så jeg synes egentlig, der er nogle ret gode mekanismer i den landbrugsaftale, som Alternativet valgte ikke at tage ansvar for.
Men det gjorde mange andre partier heldigvis.
Franciska Rosenkilde (ALT), 2023-10-05:
Tak, og tak for de mange gode og relevante emner, der bliver præsenteret her i aften.
Jeg vil gerne spørge ind til den landbrugsaftale, der blev indgået for godt 2 år siden.
Der er en årsag til, at Alternativet ikke var med i den, for vi syntes ikke, den var ambitiøs nok, fordi den simpelt hen ikke løser de problemer, vi står med.
Men jeg vil gerne høre statsministeren, om statsministeren mener, at man er kommet langt nok med den landbrugsaftale i forhold til situationens alvor.
Morten Messerschmidt (DF), 2023-10-05:
Nej, men det har Folketinget.
Og hvis ikke vi gjorde det, forsømte vi den opgave, som grundloven giver os.
Mette Frederiksen (S), 2023-10-05:
Jeg har ikke nogen forudsætninger for at vurdere det, der bliver sagt her.
Morten Messerschmidt (DF), 2023-10-05:
Jeg er glad for, at statsministeren mener, at den affære, vi taler om her, er en stor sag.
Måske er det en anledning til at blive provokeret.
Jeg har bare tre nedslagspunkter:
Hvem bistår ved handelen? Gorrissen Federspiel.
3 år efter sættes udenrigsministeren i spidsen for et internt udvalg, der sikrer en ekstremt lukrativ nyskabelse – en step in-model.
Hvem tjener pengene?
Det gør CIP, som Gorrissen Federspiel med hr. Lars Løkke Rasmussen ved roret hjalp Vestas med at købe en fjerdedel af for 3,7 mia. kr.
Det er en stor sag.
Mette Frederiksen (S), 2023-10-05:
Nu har jeg truffet en principbeslutning om aldrig at blive provokeret igen i dansk politik, men jeg minder stilfærdigt om, at Radikale Venstre valgte aktivt at vælte den indtil nu mest grønne regering, Danmark nogen sinde har haft.
Martin Lidegaard (RV), 2023-10-05:
Okay, men i hvert fald har det så foreløbig forsinket de udbud med 6-7 måneder, og de bliver nu meget mere begrænsede.
Det er bare svært at forstå.
Jeg nævner det selvfølgelig også, fordi det provokerer mig lidt, at statsministeren står og bryster sig af en række grønne tiltag, når hvert eneste af dem, ministeren nævnede, er noget, som Radikale Venstre sammen med andre gode kræfter skulle presse igennem under den tidligere regering.
Mig bekendt er der ikke kommet ét nyt grønt tiltag fra den her regering.
På det eneste tidspunkt, hvor man så havde chancen for faktisk at gøre noget, der virkelig battede, sagde man nej tak.
Mette Frederiksen (S), 2023-10-05:
Der bliver jo lagt utrolig mange præmisser ind i spørgsmålet.
Jeg sagde det egentlig allerede for et par spørgsmåls tid siden.
Der har været ét eneste ønske i regeringen, og det har været finde en anden vej, da vi finder ud af, at åben dør-ordningen ikke længere en mulighed.
Og ja, vi kan godt sige ret åbent og ærligt, at det har vi selvfølgelig gjort, hvad vi kunne, for at diskutere og udfordre, for vi oplevede det som et tilbageslag for den grønne omstilling i Danmark, at den åbne dør blev lukket.
Det, der så har været ønsket, har været ønsket om at finde en ny vej, så vi kan få sat noget mere vedvarende energi op.
Martin Lidegaard (RV), 2023-10-05:
Altså, regeringen modtager i starten af februar besked om, at Energistyrelsen har stoppet for de her åben dør-ansøgninger, og det er vi alle sammen vrede over.
Regeringen presser systemet for at se, om det virkelig kan passe.
Det, vi så kan læse i Zetland, er, at så kommer seks ministerier samlet tilbage til regeringen og siger: Det er desværre ulovligt; det er en dårlig nyhed –
vi kan ikke anbefale jer at gå ned ad den vej, for det vil forsinke udbygningen af grøn energi, men vi har fundet en fantastisk anden model, der kan gå hurtigt, og som kan få 12,5 GW havvind op at stå.
Og så står regeringen altså mellem de her to valg: Enten skal den gå ned ad et forsinkende ulovligt spor og lave et havvindsudvalg derovre, eller også udbyder vi det, som embedsmændene anbefaler.
Så vælger man gud bedre mig at gå ned ad det der spor, og det er bare det, der er svært at forstå, når embedsmændene entydigt anbefaler det andet.
Hvorfor gør man det?
Mette Frederiksen (S), 2023-10-05:
Jo, selvfølgelig har regeringen et ansvar, og det ansvar har regeringen også tænkt sig at løfte.
Og det er jo godt, at vi har en bred forligskreds på landbrugsområdet, som er villig til at tage de næste skridt både i forhold til at sikre implementeringen af den aftale, der er indgået, men jo også i forhold til om nødvendigt at tage yderligere initiativer.
Jeg tror bare, vi skal lade være med at foregøgle danskerne, når det handler om kvaliteten af vores vand, at det er noget, man sådan bare lige kan ordne.
Og det er egentlig derfor, jeg synes, der er ret gode takter i den landbrugsaftale, som Nye Borgerlige jo selv har været med til at indgå.
Inger Støjberg (DD), 2023-10-05:
Må jeg spørge: Synes statsministeren, at det er helt normal kutyme, at man i en regering først lige spiser en helt overdådig frokost med nogle lobbyister for derefter at tilgodese dem med et statsligt udbud?
Altså, i normale udbud er det jo sådan, at den, der vinder, også er den, der har det bedste bud og det højeste bud.
Mette Frederiksen (S), 2023-10-05:
Hvorfor er det mærkeligt, at udenrigsministeren engagerer sig i at få sat flere vindmøller op i Danmark?
Det ville da være mere mærkeligt, tangerende bizart, hvis ikke udenrigsministeren var optaget deraf.
Og alt, hvad vi vil på klimaområdet, og alt, hvad vi forsøger, endda med meget, meget stor succes, at statuere på den globale scene, handler jo om, om vi kan blive ved med at være det foregangsland, som vi har været i en årrække.
Jeg ville synes, det var meget forkert, hvis ikke han var optaget af det.
Morten Messerschmidt (DF), 2023-10-05:
Jeg vil gerne have lov til at takke hr. Sjúrður Skaale for at bistå med det besøg, som vi kunne aflægge i Færøerne, og for at facilitere, at vi kunne stifte bekendtskab med både færøsk politik, åndsliv og ikke mindst gastronomi.
Det var en meget, meget stor fornøjelse.
Det gælder især åndslivet, det kan man jo også høre i hr. Sjúrður Skaales tale.
Det er meget sjældent, man hører danske politikere referere til Kingo, Brorson og Grundtvig.
Det er dejligt at høre, at der er en del af rigsfællesskabet, hvor det er fuldstændig naturligt.
Her i Danmark trækkes vi med en kulturradikal, åndløs regering, må man sige, som afskaffer vores helligdage, og der vil jeg bare høre hr. Sjúrður Skaale om noget.
Hvis han skal træde lidt op i helikopteren og være kommentator for en stund, hvordan ville det så gå for en færøsk politiker, der foreslog at afskaffe store bededag?
Jens Meilvang (LA), 2023-10-05:
Jeg siger tak for svaret.
Sjúrður Skaale (JF), 2023-10-05:
Nu har jeg personligt brugt meget, meget stor energi på at kaste mest muligt lys over konsekvenserne af samarbejdet med Rusland, og der er ingen tvivl om, hvor jeg står i det spørgsmål.
Det, der er sket, er, at man har lukket havnene for skibe, som ikke er en del af fiskeriaftalen.
Man har støttet Ukraine med penge og humanitært, og man har også taget 170 flygtninge fra Ukraine.
Man har fordømt invasionen, og man står på den rigtige side.
Men fiskeriaftalen er ikke afviklet.
Ligesom Danmark køber russisk gas, har Færøerne stadig væk en fiskeriaftale med Rusland.
Den skal aftales på ny eller afvikles inden for et par uger.
Den britiske regering har også været inde på spørgsmålet, så jeg ved ikke, hvordan det ender.
Jeg sidder ikke i landsstyret, men jeg håber, at vi kommer ud af Rusland så hurtigt som muligt.
Jens Meilvang (LA), 2023-10-05:
Mit spørgsmål er nok lidt i samme stil.
Men jeg vil gerne først sige tak for en rigtig god tale.
Jeg forstod det meste af det.
Det er sådan, at for 10 måneder siden, da vi åbnede Folketinget, spurgte jeg ind til, hvordan det gik med den her fiskeriaftale med Rusland.
Det er sådan, at Danmark har doneret omkring 13 mia. kr. til Ukraines kamp mod Rusland, og så synes jeg, det er lidt paradoksalt, at Færøerne sådan indirekte økonomisk støtter Rusland ved at have en fiskeriaftale med dem, og så vil jeg gerne høre, hvordan det går med at få den ophævet.
Jeg fik indtryk af for 10 måneder siden, at man arbejdede på det osv., men jeg kan forstå, at der stadig væk er en aftale.
Hvordan går det med at få ophævet den fiskeriaftale?
Sjúrður Skaale (JF), 2023-10-05:
Spørgeren slæber så meget færøsk kunst med til Danmark, at han snart kan åbne en hel udstilling.
Jeg synes, det er farligt for et lille demokrati som Færøerne at blive økonomisk afhængig af et stort diktatur som Rusland.
For med økonomisk indflydelse kommer politisk indflydelse.
Med økonomisk afhængighed kommer politisk afhængighed.
Jeg synes, det er en farlig ting.
Det må jeg sige.
Danmark er en del af EU og skal selvfølgelig gøre noget markant for, at vi kan få en bedre adgang for vores produkter på det europæiske marked.
Nu er vi faktisk en råvareeksportør.
Vi eksporterer råvarer ind på det europæiske marked.
Der bliver de forædlet, og der bliver værdierne skabt.
Men jeg forstår, at regeringen arbejder med det og skubber på det, den kan.
Flemming Møller Mortensen (S), 2023-10-05:
Mange tak til hr. Sjúrður Skaale for en god og fyldig tale i forhold til det indholdsmæssige.
Vi havde en virkelig dejlig rejse til Færøerne med Færøudvalget i foråret, og jeg må sige, det var en indholdsrig og udbytterig rejse.
For mit eget vedkommende fik jeg et kunstværk med hjem af kunstneren Edward Fuglø, som handler om rigsfællesskabet, og som nu kan forsøde mit liv med rigsfællesskabets fyldighed og værdi.
Jeg vil spørge ordføreren om noget.
Derfor vil jeg gerne spørge: Er der en rolle, som Danmark kan spille i rigsfællesskabet i forhold til lige nøjagtig det spil?
Danmark er jo en del af EU.
Altså, kan vi gøre noget i forhold til den handelsaftale, ordføreren tidligere har talt om, mellem Færøerne og EU?
Anna Falkenberg (SP), 2023-10-05:
Så fristes jeg lidt til at sige, at det er på skrift, som det er lige nu, men jeg har stadig en forhåbning om, at det bliver udmøntet mere og mere.
Vi er jo først nu gået i gang med det første folketingsår i den her valgperiode.
Anders Kronborg (S), 2023-10-05:
Så vil jeg bare positivt kvittere ved at sige, at det arbejde vil Socialdemokratiet i hvert fald aktivt og engageret gå ind i.
Jeg synes i virkeligheden også, at regeringsgrundlaget illustrerer, at rigsfællesskabet har en helt særlig plads med det meget store og vigtige afsnit, som er der.
Så jeg vil bare kvittere ved at sige, at det arbejde vil jeg glæde mig til at formanden får sat aktivt på dagsordenen.
Anna Falkenberg (SP), 2023-10-05:
Tak for spørgsmålene og bemærkningerne.
For mig har det været vigtigt fra start af, at jeg ikke kun har Færøerne in mente, men at jeg faktisk har hele vores rigsfællesskab in mente, og der er de grønlandske vinkler ofte også vigtige, og det er de også i forhold til at reflektere over, hvad det er for nogle forskelle, der gør sig gældende mellem Grønland og Færøerne.
Jeg ved heller ikke, om jeg kan betegne mig selv som ekspert i Færøerne, men det vil jeg næsten sige at jeg er.
I min tilgang til tingene er de ord, der hele tiden kører i mit hoved, en løsningsorienteret tilgang.
Hvordan lader vi være med at konfliktmaksimere de udfordringer, der faktisk er?
Det gælder også i forhold til det kommende år, når der kommer en rigsfællesskabsdebat, en redegørelsesdebat om Arktis osv.
Der synes jeg det er oplagt at vi politisk får sat nogle mere konkrete ord på, hvad for nogle løsninger de danske partier ser for sig.
Anders Kronborg (S), 2023-10-05:
Tusind tak for en, synes jeg, spændende, men også modig tale, for ofte forventer man jo, at politikerne er dem, der giver alle svar.
Jeg synes faktisk, det er modigt at stille sig op og holde en tale, hvor man kan gå hjem og reflektere over nogle af de, synes jeg, meget relevante og vigtige spørgsmål, som ordføreren her stiller.
Jeg sidder jo selv både i Færøudvalget og i Grønlandsudvalget, og ordføreren er formand for Færøudvalget, men har også valgt at være medlem af Grønlandsudvalget, og det synes jeg giver en god samhørighed og en god helhedsorientering omkring rigsfællesskabet.
Når nu ordføreren sidder som formand for Færøudvalget, vil jeg bare spørge ordføreren, om det ikke var et sted at starte, og om ordføreren ikke vil prøve at inddrage nogle af de her, synes jeg, væsentlige spørgsmål i Færøudvalget, hvor vi så kan tænke højt i forhold til også at kunne besvare dem, så vi ikke, som ordføreren siger, bare stikker hovedet i en busk som en struds.
Sjúrður Skaale (JF), 2023-10-05:
Det var næsten et retorisk spørgsmål.
Han ville få det svært.
Ellers vil jeg sige, at det var en glæde at hjælpe med at arrangere turen til Færøerne.
Det var en stor glæde, og skulle det være en anden gang, så bare sig til.
Jeg tror måske, at en politiker, der afskaffede store bededag, ikke ville være politiker så længe efter det.
Morten Messerschmidt (DF), 2023-10-05:
Så vil jeg efter så mange år i et rigsfællesskab mellem Danmark og Færøerne håbe, at det for en tid vil være færøske tilstande, der kommer til Danmark.
Inger Støjberg (DD), 2023-10-05:
Tak, og tak for sammenligningen, om end jeg måske synes, jeg minder lidt mere om grisehandleren.
Han fik godt nok kun 30 dage i arresten for sin modstand imod noget, der var forkert.
Jeg fik 60.
Til gengæld havde han hunden med.
Det fik han lov til.
Det kan jeg forstå at jeg har et problem med.
Jeg vil spørge til den artikel, der er i Zetland.
Mener statsministeren ikke, at det er lidt pudsigt, at vi har en udenrigsminister, der bliver bespist med dyr kaviar og årgangsvine betalt af en investeringsfond, CIP, i betragtning af at CIP så efterfølgende får en fordel i forbindelse med det her udbud af et meget, meget stort vindmølleprojekt?
Mette Frederiksen (S), 2023-10-05:
Jamen jeg tror, der er rigtig mange forskellige begrundelser for at gå på deltid.
Og nogle af dem, der vælger at gå på deltid i den offentlige sektor, gør det jo helt åbenbart, fordi de arbejder med mennesker, der måske er i en svær livssituation, og det er derfor, det er et arbejde, der i virkeligheden kræver mere end så mange andres arbejde.
Det er jo derfor, jeg selv er optaget af et lønløft, især til sosu-gruppen.
Det er, fordi jeg måske synes, der har været en tendens til, at lønkronerne er gået mere i retning af skrivebordet i stedet for til de mennesker, der arbejder med mennesker i den offentlige sektor.
Pia Olsen Dyhr (SF), 2023-10-05:
Løn er en del af det.
Jeg tror også, bedre arbejdsvilkår er en del af det.
Jeg tror, der er flere elementer i det.
SF har aldrig ment, at løn kun er det eneste rigtige.
Jeg tror også, det er vigtigt at anerkende, at nogle af de her mennesker, der i dag har valgt at være på deltid, jo er det, fordi de ikke har andre muligheder.
Det er, på grund af at de har et arbejde, der er så hårdt, at de ellers ikke kommer igennem hverdagen.
Mette Frederiksen (S), 2023-10-05:
Ja, men hun smutter sådan lidt af sted lidt lusket ud ad bagdøren på et tidspunkt, og det har jeg altså ikke nogen planer om at gøre i forhold til det regeringssamarbejde, der nu er sat i gang.
Det er rigtigt, at karaktererne faktisk skifter karakter undervejs, og det bliver man jo også nødt til at gøre i politik.
Jeg hørte godt ordvekslingen, og jeg tror egentlig mest, den var begrundet i, at der bliver spurgt fra Venstre, om skat så ikke også er vigtigt, når nu løn er det.
Det, jeg bider mærke i, er, hvor flygtig vores politiske debat er.
For jeg kan godt huske debatter her i Folketinget, hvor løn er blevet fremstillet som det allerallervigtigste.
Mit budskab er selvfølgelig, at der er flere ting, der er vigtige på en og samme tid.
Og gør vi vores arbejde ordentligt, kan vi også løse dem.
Pia Olsen Dyhr (SF), 2023-10-05:
Jeg slog jo gamle tante Møhge op på Google og fandt ud af, at tante Møhge er kendt som Korsbæks ældste person.
Hun hører meget dårligt og lider af tiltagende demens, idet hun ofte spørger efter afdøde personer.
Nu kender jeg statsministeren godt og ved, at statsministeren ikke spørger efter afdøde personer.
Men jeg tænker, at statsministeren nogle gange hører lidt dårligt.
For jeg nævnte faktisk løn til offentligt ansatte.
Jeg havde endda en debat med hr. Hans Andersen om løn til offentligt ansatte.
Jeg synes faktisk, det er en vigtig del af det.
Men jeg synes også, det er lidt forkert, at statsministeren er gamle tante Møhge.
Jeg synes, statsministeren er sådan lidt mere som Ingeborg med masser af energi og gåpåmod i starten – indtil hun gifter sig med Venstremanden og ender i småborgerlighedens hus.
Men lad det nu være.
Statsministeren skal vide, at der er plads til at komme tilbage og blive den energiske og klar til kamp.
Sjúrður Skaale (JF), 2023-10-05:
Jeg giver en kop kaffe og også en Rød Aalborg, hvis du lover, at vi ikke drikker fire af den slags.
Det var selvfølgelig et særdeles åbent spørgsmål.
Altså, den største udfordring, vi står med, og det, jeg synes vi kan kigge på, og der, hvor vi skal finde en skillelinje, er sammenfiltringen, overlapningen af sikkerhedsforhold og handelsforhold.
Vi har et fællesskab, én stat, formelt én stat, men en del er uden for EU, en del har en fiskeriaftale med Rusland, en del har det ikke, og det er jo sikkerhedspolitik, det er fiskeripolitik, og det er handelspolitik, og det er alt sammen vævet sammen, og det er uklart, hvor ansvaret ligger.
De russiske skibe, som er på Færøerne, bliver, så vidt jeg ved, ikke undersøgt af den danske efterretningstjeneste.
Når de samme skibe kommer til Norge, får de besøg af den norske efterretningstjeneste og bliver undersøgt, og om bord på nogle af de skibe er der fundet militærudstyr.
Så det er en ting, som er uafklaret, og vi må finde en løsning på, hvor skillelinjen går, og hvem der har ansvaret for hvad.